ACS Journals

ACS Journals เป็นฐานข้อมูลวารสารและหนังสือ ซึ่งมีเนื้อหาเกี่ยวกับวิทยาศาสตร์สาขาเคมี และสาขาอื่น ๆ ที่เกี่ยวข้อง เช่น วิทยาศาสตร์ประยุกต์ ชีวเคมี โมเลกุล สารอินทรีย์ สารอนินทรีย์ วิทยาศาสตร์กายภาพ การวิเคราะห์ เป็นต้น มีข้อมูลสาระสังเขปและข้อมูลฉบับเต็มตั้งแต่ปี ค.ศ. 1996–ปัจจุบัน ฐานข้อมูลนี้มีเนื้อหาส่วนใหญ่ทางด้านวิทยาศาสตร์เคมี จึงเหมาะสำหรับผู้ที่สนใจสืบค้นข้อมูลด้านเคมีหรือด้านอื่นที่เกี่ยวข้อง 

การใช้งาน
เข้าไปที่ http://www.car.chula.ac.th/curef-db/slist.html#science และคลิกที่ ACS Web Editions จะปรากฏหน้าจอดังภาพ 

การค้นหาข้อมูล
1. Publications A-Z คลิกเมื่อต้องการดูชื่อสิ่งพิมพ์ ซึ่งจะไล่เรียงตามลำดับตัวอักษร
2. Basic Search การค้นหาข้อมูลขั้นต้น แบ่งได้เป็น
    2.1 Search เป็นการค้นหาข้อมูลขั้นต้น โดยการพิมพ์คำลงในช่อง และเลือกตำแหน่งของคำว่าค้นจากชื่อเรื่อง ผู้เขียน สาระสังเขป หรือค้นจากทั้งหมด แล้วคลิก Search
    2.2 Citation เป็นการค้นหาข้อมูลจากการอ้างอิง โดยการเลือกหนังสือหรือวารสาร ระบุเล่ม และหน้า แล้วคลิก Go
    2.3 DOI เป็นการค้นหาข้อมูลโดยการพิมพ์ Digital Object Identifier (DOI) ซึ่งเป็นหมายเลขที่ใช้ระบุตัวเอกสารอิเล็กทรอนิกส์ แล้วคลิก Go
    2.4 Subject Search คลิกเลือกสาขาวิชาที่สนใจ เช่น วิทยาศาสตร์ประยุกต์ ชีวเคมี โมเลกุล สารอินทรีย์ สารอนินทรีย์ วิทยาศาสตร์กายภาพ การวิเคราะห์ เป็นต้น
3. Advanced Search เป็นการค้นหาข้อมูลขั้นสูง เมื่อคลิกคำว่า Advanced Search ด้านขวาของหน้าจอเป็นดังภาพ 

ผลลัพธ์ของการค้นหาและการจัดการผลลัพธ์
ผลลัพธ์ของการค้นหาแบบ Advanced Search ด้วยการพิมพ์คำว่า nanofilm ในช่อง Title เป็นดังภาพ 

1. เลือกจัดลำดับการแสดงผลลัพธ์จากหัวข้อ Sort By ตามความสัมพันธ์ (Relevance) วันที่ตีพิมพ์ (Publication Date) ประเภทของเอกสาร (Manuscript Type) ชื่อสิ่งพิมพ์ (Publication Title) หรือ อักษรตัวแรกของนามสกุลผู้เขียน (First Author’s Last Name)
2. เลือกดูตามประเภทของเอกสารได้ คือ เลือกทั้งหมด (All) งานวิจัย (Research) หรือ ข่าว, รูปแบบ, บทวิจารณ์ (News, Features, Commentary)
3. จำกัดขอบเขตของข้อมูล โดยเลือกจากหัวข้อ ประเภทของเนื้อหา (Content Type) สาขาวิชา (Section) สิ่งพิมพ์ (Publication) ประเภทของเอกสาร (Manuscript Type) ผู้เขียน (Author) และ ช่วงระยะเวลา (Date Range)
4. คลิก Search Criteria เมื่อต้องการแก้ไขการค้นหาข้อมูล
5. CAS Section คือ Chemical Abstracts Service Section ซึ่งจะบอกสาขาที่น่าสนใจที่เกี่ยวข้องกับเอกสารนั้น สามารถคลิกสาขาที่สนใจ เพื่อดูเอกสารอื่นของสาขานั้น ๆ ได้
6. เข้าดูรายละเอียดของเอกสารโดยคลิกที่ชื่อของเอกสาร หน้าจอจะแสดงดังภาพตัวอย่าง 

  >> การเปิดดูไฟล์เอกสารฉบับเต็มในรูปแบบ PDF ให้คลิก Hi-Res PDF หรือ PDF w/ Links หากต้องการบันทึกไฟล์ ให้คลิก File ที่แถบเมนู แล้วเลือก Save as… หากต้องการพิมพ์เอกสารออกทางเครื่องพิมพ์ ให้คลิก File ที่แถบเมนู แล้วเลือก Print…
  >> การส่งข้อมูลบรรณานุกรมไปยัง EndNote ให้คลิก Download Citation เลือกรูปแบบ RIS และเลือกข้อมูลบรรณานุกรมที่ต้องการ คลิก Download Citation(s) จากนั้นคลิก Open แล้วเลือก Library ที่ต้องการ 

การออกจากระบบ
หาก Log in อยู่ ให้คลิก Log Out เพื่อออกจากระบบ 